# иновативни ИНИЦИЈАТИВИ ЗА МОБИЛИЗАЦИЈА НА ЗАЕДНИЦАТА

ПОВИК ЗА АПЛИКАЦИИ – ГРАНТОВИ ЗА ИНОВАТИВНИ ИНИЦИЈАТИВИ

Рок: 30 септември 2022 г., 16:00 ч.

ПРАШАЊА И ОДГОВОРИ

пристигнати на линијата за поддршка до предвидениот рок 20.09.2022 г.

и поставени за време на информативната сесија одржана на 14.09.2022

Во продолжение се објавени прашањата и одговорите во врска со Повикот за апликации-грантови за иновативни иницијативи, пристигнати на линијата за поддршка info2ig@mcms.mk до предвидениот рок 20.09.2022 и поставени на Информативната сесија одржана на 14.09.2022

Одговорите ги обезбеди тимот на проектот **„**Поддршка на изборните реформи во Северна Македонија**“**.

|  |
| --- |
| **Прашања пристигнати на линијата за поддршка** **info2ig@mcms.mk** **до 15.09.2022**  |
| П.1.1. Дали може да се аплицира за географски опфат на две соседни општини кои се однесуваат на ист проблем или прашање? Иницијативата да се однесува на две општини за ист проблем. | Да, под услов прашањето што се обработува да е наведено во изборната програма на локалната власт и/или е вклучено во тековната програма/буџет на локалната самоуправа Ве молиме наведете ги двете општини во Апликацијата, дел Б. Активности за иновативната иницијатива, 2. Резиме на активности за иновативната иницијатива, точка: Општина/и во која/и ќе се спроведува иновативната иницијатива.Повеќе околу докажувањето на статусот на прашањето што се обработува, видете прашање П.1.2. |
| П.1.2. Дали треба некаков дополнителен доказ или потврда дека приложената акција е ветена од страна на локалната самоуправа и дека е во годишниот буџет и програма за 2022? | Да. Ве молиме во Апликацијата, дел Б. Активности за иновативната иницијатива, 2. Резиме на активности за иновативната иницијатива, во точка: Краток опис на предложената област на делување додадете:- линк до јавен документ (годишна програма и буџет за 2022) објавен на официјалната веб страницата на локалната самоуправа во кој е наведено ветувањето и/ или- линк до изборната програма каде што било дадено ветувањето од страна на некоја политичка партија (која што е дел од локалната власт) и/ или- линк од видео запис објавен во јавен медиум (**не** приватна видео снимка) доколку ветувањето е дадено за време на говор на одржан за време на изборната кампања за Локалните избори 2021.**Забелешка:** Осигурете дали ветувањето на кое сакате да се фокусирате можеби ќе биде реализирано до крајот на мандатот на локалната самоуправа, дали и до кој степен можеби е преземено нешто во однос на тоа прашање, дали е во процес на имплементација, дали постапувањето кон проблемот е на задоволително ниво и сл. |
| П.1.3. Дали мобилизаторите треба да бидат од локалната заедница од каде што ќе биде иницијативата?  | Пожелно е, но не мора, предложените мобилизатори да бидат од локалната заедница од каде што ќе се спроведува иницијативата. Повеќе околу улогата на мобилизаторите, видете во Водичот за апликанти, точка 3.1.1. |
| П.2.1. Што за вас претставува доказ дека тематиката која се предмет на апликацијата е ветување во кампањата на локалните избори, дали за тоа треба да обезбедиме доказ за Вас, или Ние како проектен тим да се осигураме дека работиме на прашање кое ја засега заедницата (во конкретниот случај ромската заедница од Општина Кочани) и дека тоа беше спомнато од страна на сегашниот градоначалник во неговата кампања.пример: Градоначалникот во неговата кампања имаше ветување дека ќе работи на подобрување на здравата животна средина во Кочани и ќе овозможи услови за тоа, а ромската заедница е обиколена со диви депонии и ѓубре? Дали делувањето во овој контекст е добро ?!. | Во однос на прашањето за доказ во врска со ветувањето, видете одговор на прашање П.1.2.Во однос на прашањето дали предложената акција е добра, видете одговор на прашање П.2.3. |
| П.2.2. Што значи мобилизатори? Дали Ние како организација ќе ги именуваме за мониторинг на овој проект и која е нивната улога во случајот ако тие немаат обврска со имплементацијата на проектот? Ве молиме повеќе инфо во овој сегмент ! | Мобилизаторите на заедницата не се одговорни за управувањето со грантот, но се поттикнува нивно учество во спроведување на активностите предвидени со грантот. Повеќе за улогата на мобилизаторите, видете во Водичот за апликанти, точка 3.1.1. |
| П.2.3. Дали во рамките на проектот е дозволено организирање на конкретна еколошка акција со заедницата , дали во такви акции може да ја вклучиме Општината и комуналното претпријатие и да побараме дополнителни ресурси и од нив .. колку можеме да си дозволиме од овој проект да потрошиме на таква еколошка акција? | Како што е наведено на крајот од точка 2.1. од Водичот за апликанти, Иновативните иницијативи немаат за цел да ги решат проблемите или да ги спроведат ветените решенија од изборните програми на избраните локални власти. Во рамките на овој проект заедницата можете да ја вклучите во активности наведени во точка 3.3 од Водичот.  |
| П.2.4. Дали проектот треба да се регистрира во СЕП? |  Успешните грантисти можат да ги регистрираат иницијативите во СЕП. Доколку грантистите одлучат да не ги регистрираат иницијативите, напоменуваме дека трошоците за ДДВ не се подобни/предвидени во рамките на овој Повик и истите ќе треба да бидат подмирени од страна на грантистите. |
| **Прашања поставени на Информативната сесија одржана на 14.09.2022** |
| П.3.1. Дали е важно кога е регистрирана организацијата и колку време постои? | Не, тоа не е наведено како критериум за подобност во Водичот за Апликанти. |
| П.3.2. Дали може да се напишат резимеата/биографиите на мобилизаторите на македонски јазик? | Да, може да се користи образецот на македонски или албански јазик. |
| П.3.3. Дали буџетираниот хонорар на луѓето кои се ангажирани за спроведување на активности може да влезат во групата директни трошоци? | Да. Притоа, ве молиме внимавајте да нема двојна наплата на човечките ресурси. Пр. ако едно лице во буџетот е ставено во категоријата *Човечки ресурси*, истото не треба да биде ставено и во категоријата *Директни трошоци*.  |
| П.3.4. Дали локацијата на која ќе се спроведуваат активностите може да биде град Скопје? |  Да. |
| П.3.5. Како да одредиме плата за мобилизаторите во заедницата? Дали за обуката на мобилизаторите е одговорен грантистот или ИФЕС?  | Во однос на хонорарите, добро е мобилизаторите да бидат дел од тимот за да бидат тесно вклучени во спроведувањето на активностите кои се дел од иницијативата. Висината на хонорарот ја одредува самата организација.За обуката ќе биде одговорен ИФЕС. Со неа, мобилизаторите ќе добијат насоки за тоа на кој начин ќе го вршат мониторингот, како ќе ги мерат ефектите од мобилизацијата на заедницата (иницијативата). На обуката ќе присуствуваат мобилизаторите кои ќе бидат предложени од организациите уште во фазата на аплицирање.Нивниот ангажман ќе биде следење и пополнување матрица за тоа колку од ветувањата на локалните власти кои се дел од апликацијата се спроведуваат. |
| П.3.6. Дали треба да се регистрира проектот во СЕП?  | Видете одговор на прашање П.2.4. |
| П.3.7. Кој е временскиот период на започнување на иницијативата и кога најдоцна треба да заврши? | Прелиминарната временска рамка е дадена во точка 8 од Водичот за апликанти. Согласно таа временска рамка очекуваме до крајот на октомври 2022 да завршат преговорите за потпишување на договорите и грантовите да започнат во ноември 2022. Ве молиме имајте предвид дека оваа временска рамка може да се промени. Проектот може да ја ажурира временска рамка во кое било време. Поради тоа, ги поттикнуваме апликантите редовно да ја проверуваат веб-страницата на проектот, <https://electoralreforms.mk/>. |
| П.3.8. Дали мобилизаторите мора да бидат на возраст до 29 години? | Да. За проектот тоа е еден од важните критериуми, мобилизаторите да бидат на возраст до 29 години.  |
| П.3.9. Како сметате дека е најдобро да се вклучат мобилизаторите во проектните активности, на кој начин, дали во комуникација со локалната самоуправа, или во контакт со заедницата, како да се искористат ако се сметаат како дел од тимот.  | На мобилизаторите не треба да се гледа како на некој кој што е надвор од тимот. Мобилизаторите се уште еден дополнителен механизам со кој ќе се следи што се случува со вашите активности наведени во иновативната иницијатива vis a vis локална самоуправа, да видиме дали избраното прашање е ставено во акциски план/работен план на општината, дали тоа прашање е буџетирано, дали активностите се во во фаза на набавка, дали има или не пречки во спроведувањето и сл. Станува збор за конкретни прашања за кои мобилизаторите ќе бидат обучени. Суштината на проектот не е да се решаваат проблемите, туку да се мобилизираат одговорните да ги решат наведените проблеми. Мобилизаторите се две помлади лица кои што вие во рамки на вашата организација ќе ги изберете, и кои ќе имаат задача за која што ќе бидат обучени, на месечно ниво да следат до каде е прашањето кое ќе го мониторирате, а за кое ќе аплицирате. Доколку вие сакате да ги ангажирате за нешто дополнително, оставаме на вас да ги интегрирате во тимот (и истото е пожелно). |
| П.3.10. Дали индиректните трошоци треба да се правдаат и детално да се специфицирани во буџетот или ќе се третираат како overhead? | Индиректните трошоци ќе треба точно да бидат специфицирани во двата sheet-a на буџетот: Прилог 1а. Буџет на 2И; 1б. Оправданост. Исто така, добитните грантисти при финансиското известување ќе треба да поднесуваат документација (фактури, фискални сметки и сл.) за индиректните трошоци. |
| П.3.11. Пред локалните избори правевме кампања и потпишавме меморандум со кандидатите со кој се обврзуваат дека ќе го спроведат ветеното - дали тој документ може да се користи како основа за апликацијата?  | Доколку тоа што е потпишано билатерално е рефлектирано во програмата на кандидатот и потоа ставено во програмата за работа на локалната самоуправа - тогаш таа тематика може да биде основа за апликацијата.  |
| П.3.12. Дали организацијата може да работи и во друг град, надвор од нејзиното седиште? | Да. Имајте предвид дека мобилизаторите и активностите треба да се во постојана комуникација со заедницата и локалната самоуправа на од тој град.  |
| П.3.13. Колку време ќе траат обуките за мобилизаторите? Дали ќе се спроведуваат онлајн или во живо? | За мобилизаторите ќе бидат организирани вкупно четири обуки/работилници. Две од нив ќе бидат по три целосни дена (петок-од сабајле-, сабота и недела) и две еднодневни. Сите ќе бидат во живо и ќе се организираат веднаш по потпишувањето на договорот.  |
| П.3.14. Во врска со иновативноста на иницијативата – што во случај таа да е дел од буџетот на општината но, не на начин на кој би ја дефинирала организацијата во апликацијата? Дали би се сметала за релевантна? | Доколку е рефлектирана во Програмата за работа на општината тоа е добар пример за акција и мобилизација на заедницата. На тој начин може да направите притисок врз избраните претставници за да го спроведат тоа што го ветиле. |
| П.3.15. Дали доколку ветувањето не е дел од програмата на локалната самоуправа може да стане дел од овој проект? | Доколку е ветено, а не е дел од програмата на општината, тогаш не би требало да се спроведе иницијатива на тоа ниво, бидејќи нема многу време за спроведување за такви иницијативи. Проектот ќе се спроведува од 4 до 6 месеци и треба да се следи Годишната програма за 2022. Размислете дали во времето што го имате на располагање можете да издејствувате да ги ставите тие акции во програмата на општината, особено ако се има предвид дека ќе започнете при крај на годината. Добро е да се обрне внимание на прашањата кои се дел од програмата, а не се спроведени или се спроведени нецелосно или несоодветно. Мобилизаторите ќе имаат конкретна алатка која ќе ги води во мониторирањето на прашањето за кое ќе ја мобилизирате заедницата. Тие ќе бидат обучени, ќе имаат менторска поддршка и ќе знаат како да бараат информации од локалната самоуправа за прашањата кои се дел од вашата иницијатива. |
| П.3.16. Имаме видео од конкретно ветување, меѓутоа тоа не е влезено во програмата за оваа година. Дали може такво ветување да биде иницијатива? | Видете одговор на прашање П.3.15. Исто така вие треба да одлучите дали тоа прашање ќе го изберете како прашање кое сакате да го адресирате. Притоа, имајте предвид колкави се шансите тоа прашање да се најде во програма на локалната самоуправа сега или до 2024 година? Исто така, размислете што ќе мониторирате во периодот ноември/декември 2022 а што понатаму? Кои резултати би ги постигнале на крај на иницијативата? |
| П.3.17. Доколку во процесот на подготовка на апликацијата не сме во можност да ги идентификуваме мобилизаторите – дали може подоцна да ги избереме?  | Во точка 4.1. и 4.4. од Водичот за апликанти, CV-јата на мобилизаторите се наведени како документи кои треба да ги доставите при аплицирањето. Тие се задолжителни документи, па недостатокот на тие документи ќе значи дека организацијата нема да ја помине фазата на административна проверка.  |
| П.3.18. Дали во апликацијата се става кратка биографија од мобилизаторите или во прилог да се поднесат? | Во објавениот повик има линк до форматите на CV-ја што треба да се пополнат и да се достават како посебни документи (внатре во самата апликација не се ставаат кратки биографии). |
| П.3.19. Дали организацијата може да црпи прашања за апликацијата од листата на препораки кои на градот Охрид му ги дал УНЕСКО? | Прашањата кои ќе ги монитора организацијата мора да бидат во ингеренции на локалната самоуправа-истото е наведено во документите за апликацијата. Треба да се внимава дали тие препораки на УНЕСКО се во ингеренција на централната или на локалната власт. Имајте предвид дека условите во повикот се однесуваат на ветувањата дадени во програмата на кандидатите за време на локалните избори и кои се дел од годишните програми на општините. |
| П.3.20. Имајќи ја предвид спецификата на локалната власт во Тетово (нови избори за Совет во август 2022 година) – дали да се осврнеме на програмата на новиот Совет кој беше избран во август 2022 година? | Да, препораката е да се фокусирате на новиот Совет и нивната програма. |
| П.3.21. Дали мобилизаторите треба да бидат вработени во локалната самоуправа или можат да бидат ангажирани и познавачи на проблематиката на локалната самоуправа, како што се членови на Совет и сл. | Мобилизаторите треба да бидат претставници на граѓанското општество кои ќе можат неутрално да проценат до каде е исполнувањето на ветувањето дадено во програмските документи на локалната самоуправа. Заради конфликт на интереси, не би препорачале претставници на локална самоуправа и Совет да бидат мобилизатори. |
| П.3.22. Дали координаторот или лицата кои ќе бидат буџетирани во делот за човечки ресурси може да се вработени во јавна администрација? | Во повикот/проектот не постојат услови со кои се утврдуваат критериуми за лицата ангажирани на проектот. Ако се одлучите за лице кое е вработено во јавна/државна администрација, договорот кој што ќе го склучите со тоа лице мора да бидe во согласност со целокупното законодавство во Република Северна Македонија. Напоменуваме дека, согласно чл. 121 од Законот за работните односи не постојат правни пречки за негово ангажирање, најмногу до 10 часа неделно, со претходна писмена согласност од работодавачот/те каде лицето е вработено со полно работно време и работата за која што планирате да го ангажирате не претставува конфликт на интереси со позицијата и работните задачи кои лицето ги врши во административниот/јавниот орган каде што е вработено.  Ангажирањето на лица вработени во јавна/државна администрација, освен согласно ЗРО, треба да биде и согласно Законот за административни службеници, Законот за вработените во јавниот сектор и целокупното законодавство во Република Северна Македонија.Како што е напоменато во одговорот за прашање П.3.21 мобилизаторите НЕ треба да бидат вработени/советници во локална самоуправа.  |
| П.3.23. Се спомнува поимот - Програма на општина, што подразбира тоа? Дали станува збор за програмата за работа и годишниот буџет или за програмата со која кандидатите учествувале во изборна кампања? | Се мисли на годишна програма за работа на општината и буџет – тие се доволно официјални извори на информации за да процените кое прашање е планирано да се спроведе во 2022 година. Исто така и изборната програма со која учествувале во изборна кампања е релевантен документ. |
| П.3.24. Доколку проблемот за кој има ветување дека ќе се реши се испреплетува меѓу централната и локалната власт – дали може да биде дел од проектот? | Самиот апликант треба да процени дали со третирањето на ваков вид на прашање може да се постигне ефект. Колкав е уделот на централната а колкав на локалната власт? Ќе треба да направите проценка на основа на тие параметри. |
| P.3.25. Дали нашата обврска за отворање на наменска сметка со два потписници е обврска во процес на аплицирање или може да ја отвориме пред потпишување на договорот, односно од како би ја добиле финансиската поддршка? | Наменската сметка се отвора по добивање на грантот и по потпишување на договорот. |
| P.3.26. Дали како основа за апликацијата може да се користи само програмата од општината (локалната) власт или и програмата и ветувањата и од јавните комунални претпријатија, кои се дел од локалната власт? | Почетна точка треба да ви бидат ветувањата на кандидатите, програма за избори и понатаму годишна програма и буџет на локалната самоуправа. Доколку имало ветување согласно ингеренција на одредено јавно комунално претпријатие и тоа е ставено во програмата за работа на локалната самоуправа/јавното претпријатије, тоа може да биде дел на иницијативата. |
| П.3.27. Може ли во буџетот да бидат вклучени мобилизаторите како ангажирани лица заедно со проектниот тим?  | Да. Ваша е проценката да определите одредена сума и за мобилизаторите во делот *Човечки ресурси* или во делот *Директни трошоци*, доколку мобилизаторите ги ангажирате директно за акцијата. Мобилизаторите ќе треба да бидат активни за целото времетраење на грантот, а освен хонорарот кој ќе го добијат од вашата организација, нема дополнително да бидат платени од проектот Поддршка на изборните реформи во Република Северна Македонија. |
| П.3.28. Како ќе ги следиме новите програми кои ќе бидат планирани за 2023 година ако се има предвид дека проектот трае многу кратко? Дали ќе биде дозволено продолжување за да го завршиме мониторирањето? Дали известувањето е вклучено во шесте месеци? | Ова е важен елемент кога ќе одлучувате кое прашање ќе го адресирате во вашиот проект. Во апликацијата треба да докажете дека ќе имате одредени резултати и ефекти од акцијата што планирате да ја преземете.Во моментов не е планирано проектот да биде продолжуван дополнително од планираните шест месеци.Финалното известување за проектот ќе биде веднаш по завршување на шестмесечниот период за спроведување. Покрај финалниот извештај организациите ќе треба да доставуваат и месечни извештаи за спроведување на активностите и резултатите. |
| П.3.29. Каде ќе се одржуваат обуките на мобилизаторите? Ова е важно заради вклучување патни трошоци.  | Локациите за одржување на работилниците ќе бидат соопштени дополнително. Патните трошоци и сместување за обуките за мобилизаторите (објаснети во одговорот на П.3.13.) ќе биде покриено од Проектот и не треба да се буџетира. |
| П.3.30. Дали трошоците за персонален данок се подобни?  | Да. Не се признава само ДДВ трошокот. Како што е наведено во точка 3.2.1. од Водичот за апликанти, Планираните буџетски трошоци треба да бидат изразени во денари и без данок на додадена вредност (ДДВ). |
| П.3.31. Проблемот за кој сакаме да ја мобилизираме заедницата не може да се реши за 6 месеци – дали започнување активности со кои би почнало решавањето би се сметало како резултат? | Во фаза на подготовка на апликацијата добро е да го анализирате ветувањето/проблемот но исто така и да разговарате со локалната самоуправа. Дали ова прашање/проблем е ставено во програма за 2022 и планираат да го стават во програмата за следната година или можеби почнале некои подготвителни активности. Можеби почнале, на пример, со подготвителни активности (н.п.р добивање дозволи или организирање на тендери). Оставаме на вас како претставници на таа заедница да направите добра проценка на прашањето и перспективите за решавање на тој проблем.  |
| П.3.32. Ако локалната самоуправа започнала со активности, дали би било соодветно да се аплицира со тој проблем? | Доколку е ветенo во изборна програма и вклученo во годишна програма на локaлна самоуправа т.е. прашањето кое се мониторира се спроведува од страна на локална самоуправа истото може да биде предмет на иницијативата бидејќи ќе се мониторира спроведувањето на истото.  |
| П.3.33. При кофинансирање вообичаено се бара средствата да бидат од проект кој веќе е одобрен. Дали ако се аплицира кај друг донатор таа информација треба да се наведе во апликацијата?  | Согласно точка 2.4. од Водичот за апликанти, не е потребно кофинансирање од други донатори, но истото се охрабрува. Ве молиме внимавајте, ако друг донатор ви ги финансира истите активности имајте предвид дека не е дозволено да има двојно финансирање на исти активности. |
| П.3.34. Аплицира една НВО без партнерство, сметам дека не беше воопшто спомнато и овој повик тоа не го дава. | Во Водичот за апликанти не е споменато дека е потребно партнерство. Аплицира само една организација.  |
| П.3.35. Бидејќи овој буџет е релативно мал за предвидените активност, дали е дозволено кофинансирање? | Видете одговор на прашање П.3.33. |
| П.3.36. Дали проектниот тим и мобилизаторите треба да се лица кои не се вработени во организацијата туку лица ангажирани со авторски договори? Дали може во проектот да се вклучат координатор и двајца мобилизатори? Има ли потреба да се вклучи и лице за ПР?  | Да, во проектот може да биде вклучен координатор и двајца мобилизатори. Бројот на лица кои ќе ги ангажирате и нивниот профил зависи од активностите кои ќе ги предвидите во проектот, без разлика дали лицата ќе бидат вработени во организацијата или ќе бидат ангажирани со Договор за дело/Авторски договор.  |
| П.3.37. Како ќе ги добиеме писмените одговори од ваша страна? | Одговорите на прашањата пристигнати на линијата за поддршка info2ig@mcms.mk и прашањата поставени на Информативната сесија одржана на 14.09.2022 ќе бидат објавени на веб-страницата на проектот <https://electoralreforms.mk/> |
| П.3.38. Дали ќе можеме да го добиеме видеото од оваа Информативна сесија? | Видеото со објаснување на документите: Водич за апликантите, Апликација и Буџет ќе биде објавено на веб-страницата на проектот <https://electoralreforms.mk/> |
| **Прашања пристигнати на линијата за поддршка** **info2ig@mcms.mk** **до предвидениот рок 20.09.2022** |
| П.4.1. Во точка шест од Водичот наидовме на делот каде што при верификацијата од апликантите ќе се бара административна, правна и финансиска соодветност и следново: **Копии од годишни финансиски извештаи (или завршни извештаи, итн.) за последните три години, 2019, 2020, 2021 година (ако е применливо)!**Нашето прашање до вас во овој случај е дали ние како најнова организација основана во мај 2021 година може да се пријавиме на овој повик со обезбедување на финансискиот извештај само за 2021 година? | Да. Видете одговор на прашање П.3.1.Што се однесува до документите наведени во точка 6 од Водичот за апликанти, ве молиме истите не ги испраќајте при аплицирање. Тие **може** да бидат побарани од страна на Комисијата за избор на грантови и/или од Проектот и ќе биде даден краен рок за нивно поднесување, доколку овие документи бидат побарани.Документите кои треба да ги доставите при аплицирање се наведени во точка 4.4. од Водичот за апликанти. |
| П.4.2. Би сакале да ни дадете информации дали може да се аплицира само за една општина со вклучување на повеќе активности на таа општина предвидени според изборната платформа 2021 година или ќе треба да се вклучат повеќе општини? | Може да се аплицира и само за една општина. Може, но не мора, да бидат вклучени и повеќе општини. |
| П.5.1. Како да ги идентификувам темите кои беа ветени од страна на градоначалникот за време на локалните избори 2021 година-ние Ромите не сме спомнати во ниту една програма на партијата. Кога беше промовирана програмата се однесуваше за сите граѓани. Дали да приложам доказ за сите предизборни ветувања кој не тангираат и нас Ромите. | Да, можете да приложите доказ за сите предизборни ветувања кои ги тангираат Ромите. Повеќе за начинот на приложување доказ видете во одговорот на прашањето П.1.2. Што се однесува до изборот на темата, видете одговори на прашањата: П.3.19, 23, 26,28,31 и 32. |
| П.6.1. Дали сите документи треба да се испратат скенирани или скениран да биде само документот Образец за апликација каде што е со потпис и печат? Дали другите документи како буџет, CV-ja треба да се скенирани или доволно е да се во Word/Excel?  | Сите документи наведени во точка 4.4. од Водичот за апликанти треба да бидат испратени во Word/Excel, каде што е применливо. Скенирани треба да се достават само:* Прилог 4. Доказ за правен статус на апликантот (потврда за тековна состојба издадена од Централниот регистар, не постара од шест месеци, сметајќи наназад од денот на објавувањето на овој Повик (5 септември 2022 г.); се прифаќаат и скенирани верзии;
* Скенирана Изјава на апликантот (пополнета, ставен печат и потпишана од законскиот застапник - дел В. Изјава на апликантот).
 |
| П.7.1. Во делот В Изјава за апликантот, дали само таа страна треба да се извади, потпише и со печат скенирана да се испрати како посебен документ или треба да биде целиот документ Образец за апликација целиот документ скениран? | Да, само таа страна (делот В Изјава за апликантот) треба да се извади, потпише и со печат скенирана да се испрати како посебен документ.Комплетниот образец Апликација треба да се испрати во Word верзија, согласно наведените параметри. |
| П.8.1. Дали е неопходно областа/темата која била ветена за време на локалните избори во 2021 г. и е публикувана како програма , да  е по секоја цена  внесена во работниот план и буџетот на ЕЛС за 2022 г., или се дозволува истата преку разработениот проект да го принуди односно мобилизира јавното мнение а со тоа и водачите на Локалната Самоуправа за да за таа тема/област да се предвиди и финансиска конструкција во периодот на мандатот што следува од 4 годишниот период 2021-2024 година? | Видете одговор на прашањата П.3.15 и 16. |
| П.8.2. Дали насловот на темата треба буквално да содејствува со називот кој е ветен во изборна програма, или истата може да се модифицира и надополни според идејното решение на апликантот, за да истата биде успешна, компактна, целосна и потенцијална за избор од страна на организаторот на повикот за апликации? | Прашањето кое ќе се мониторира треба да е во изборната програма и во програмата на општината. Исто така, видете одговор на прашањето П.3.14. |
| П.8.3. Дали е ограничен бројот на членови на проектниот тим, и дали секој член пооделно треба да приложи CV, исто како и Мобилизаторите? | Проектниот тим треба да се состои од најмалку еден член и нема ограничување во однос на максималниот број на членови.Како што е наведено во точка 4.4. од Водичот за апликанти, кратките биографии (CV-ја) ќе треба да се достават за секој член од тимот и за секој од двајцата мобилизатори, поодделно. |
| П.8.4. Дали, доколку едниот од двајцата мобилизатори кои ги исполнуваат бараните услови од страна на организаторот на грантот е во  семејна врска со некој од членовите на проектниот тим, претставува некакво прекршување на правилата и дисквалификација, или нема некое ограничување од таа природа? | Согласно Законот за здруженија и фондации нема ограничување, доколку не е поинаку регулирано во интерните правила на вашата организација. |
| П.9.1. Дали мора да се мониторираат ветувања на претставници на политички партии, или може и на кандидати од независни листи? | Може да се мониторираат и ветувања дадени од страна на кандидати од независни листи. |
| П.9.2. Дали се подеднакво валидни советниците како и градоначалниците?  | Да, доколку постои изборна програма од страна на советниците и ветената тема е рефлектирана во програма на работа на Локалната самоуправа. |
| П.9.3. Како ќе се оценува исполнителноста на советниците, поради неможноста да исполнат некое ветување, со оглед на ограничената моќ? | Видете одговор на прашање П.9.2. |
| П.9.4. Дали треба да се нашите сегашни иницијативи поврзани со старите иницијативи пред изборите, со оглед на споменуваниот термин „избрани грантисти“? | Иницијативите треба да бидат поврзани со изборните ветувања дадени за време на локалните избори 2021.  |
| П.9.5. Дали треба изборот на регионот да се сведе на една единица на локална самоуправа, или може на цел регион? | Зависно од темата која што ќе ја адресирате, можете да изберете да делувате на ниво на една единица на локална самоуправа или на ниво на цел регион. |